Document ID: 32007R0205

KOMISSION ASETUS (EY) N:o 205/2007,
annettu 27 päivänä helmikuuta 2007,
asetuksen (EY) N:o 990/2006 muuttamisesta Saksan interventioelimen hallussa olevan rukiin viemiseksi avattujen pysyvien tarjouskilpailujen määrien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksessa (EY) N:o 990/2006 (2) avataan pysyviä tarjouskilpailuja jäsenvaltioiden interventioelinten hallussa olevien viljojen viemiseksi.
(2)
Rukiin uudelleenmyynti sisämarkkinoilla on viime aikoina kasvanut voimakkaasti, erityisesti siitä syystä, että pysyvien tarjouskilpailujen avaamisesta jäsenvaltioiden interventioelinten hallussa olevien viljojen myymiseksi uudelleen yhteisön markkinoilla 6 päivänä lokakuuta 2006 annetun komission asetuksen (EY) N:o 1483/2006 (3) mukaisen uudelleenmyynnin edellytykset sisämarkkinoilla ovat tällä hetkellä suotuisammat kuin viennin edellytykset.
(3)
Kun otetaan huomioon tämä tilanne ja jotta asetuksen (EY) N:o 990/2006 mukaisen pysyvän tarjouskilpailun ruista koskevat määrät saatettaisiin uudelleen myytäviksi sisämarkkinoilla, olisi vähennettävä mainitun tarjouskilpailun määrää 96 150 tonnia Saksan osalta.
(4)
Sen vuoksi asetusta (EY) N:o 990/2006 olisi muutettava.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 990/2006 liite I tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 2007.

Labels: 3
18
17